10 ISIGIDIMI SAMAXOSA, FEBRUARY 1, 1887.

wona afuna Ukwahlulwa ngempawana ezi nizi bonayo kweli lesibini kupela, xa apeldishwayo. Amanye akwanjalo. —Nxi nokuti nxi. Elokuqala kukubopelela into, nokuyiluma ngamazinyo. Elesibini liteta ukufinca, ukugqiba. Kanjalo kuko into eninzi eyeleneyo ekudla ngoku posiswa kuyo ngoluhlobo sesiluxele kade esesakuyi dwelisa ixubene, izindidi-ndidi zentlobo zamazwi. Nanga ke.—Iqina,iqina, inqina, inqina, ingqina, inqala, ingqala, iqela, iqela, umqele, ukuqala, ukuqala, ukunqusha, ukunqusha, ukugqusha, ukucoba, ukugcoba, ukuceba, ukuceba, ukucobela, uku- gcobela, ukuti ngungqu, ngqu (ngentonga) ukuti nqu qu (ukurweca,) ukutsha kwento enje ngamanzi nelizwi lomntu, ukuti qu (ngamehlo,) nxu (emanzini), nxu (ngentonga,) ukugxisha, nxusha, nxusha, nxasa, nqe, nqe, nqe (ngomnwe), ngqe, ukuxina, ukuxina, ukuqina, ukuqina, newangala ke yamanye alunge kwa kwezi ntlobo nezinye afanele ukuba nempau aqondeka ngazo elinye kwelinye, ukuze *isipelingi* (spelling) silunge. Masigqibe ngokuti, kuyabuleleka kona ukubona ukuba lendawo yesi *spelingi,* yeyona yamkelweyo ngumzi, kuba incwadi ezifikayo apa zibonisa inqubelo pambili kanye kulo Iona elibanga. Akuko nto yake yasatyelwa msinya ngu lomzi wakowetu ekwazini kwetu nje ngale. Siyatemba ke ukuba nezi indawo wozikangela, usuke wenze kwanje ngezinye ebezibanekwe kwa Lilo elipepa lisi *Sigidimi.*

Ngenyanga ezayo soteta nga Mazwi esi Xosa ne Ziduko zawo, ukwongeza kwinteto yangapambili.

UKUCOLACOLA.

Ijaji pesheya kwe nciba.—Kuvakala ukuba inani le Jaji zase Griqualand West liza kuncitshiswa, enye yazo iya kutunyelwa pesheya kwe Nciba.

ILINGA elingafezanga LUTO.—Ate amakonxwa amabini ase Christiana e Transvaal, ayila iqinga lokuzimela aku- bulala idindala. Kubonakal’ukuba latunywa idindala ukugaula amahlahla linamakonxwa amane antsundu. Lite lakubon’ukuba lisahleli pantsi esebenza amakonxwa leva seliqutyulwa ngamabini, elinye lingasemva nelinye livele ngapambili alibamba ngenyawo nangentloko efuna ukumeyelisela esizibeni kunjalo kufike amabini alisiza idindala, libalekele elinye ibanjwa ematyolweni labanjwa kwa oko lati elinye laziposa esizibeni latshona lingekayi pi ngenxa yobunzima bamatyatanga kuba lalinxitywe wona lafa impela.

Umbane e nqushwa.—Kute akubona ukuba usetafileni u Mr. Dorrington nomkake no sapo Iwake pambi kokuba batye bacula eliculo linamazwi ati “ Yibako Nkosi esitebeni setu” beve ngesiqupe beshwatyaniswa ngumbane. Belite kwamzuzu labonakala lihloma izulu awe ndudumo amafu. Limfumene u Mr. Dorrington kwicala lase kohlo latsho akabi nakwenza nto ngengalo nangomlenze wase kohlo umzuzu otile enjalo. Litsho ku Mrs. Dorrington kwingalo yase kunene yangati irwaqele. Ibetwe yawa umzuzu intombazana yabo latsho yoma icala ixeshana elitile. Oyena wenzakele kakulu yinkwenkwe enkulu yabo. Ite lonto kwabo bebesendlwini yangummangaliso otile okweloxeshana ukuba batenina ukusinda. Hayi ugcino Iwe Nkosi!

U Mr. Sauer ilungu le Parlamente lesitili sase Aliwal North uqubisene nengozi ebuhlungu. Ute akubon’ukuba ugqotsile esukela uloliwe, (isiqelo esazekayo eso,) ukubeke esipunzini waziluma ulwimi Iwapants’ukushunquka. Akayi kuba nakuteta ixesha elitile ngenxa yalo ngozi kude kube sekuhlanganeni kwe Parlamente into elusizi ke leyo.

Umfazi wakwa Komani e Location uzele amawele amatatu ngomhla we 29 ku December 1886 amabini ngamakwenkwe elinye yintombi. Asaquba kakuhle lomawele, wenjenjalo ukwongezelela kwake kunyaka omdala. Abazali bala mawele bebefanele ukungawulibali lonyaka udluleyo.

Ozibuleleyo.—Liti ipepa lase Mtati kubube ivolonti elimhlope lise zintlungwini ezinkulu. Kubonakala ukuba lomfo ubenentsuku ezilinani esela kakulu. Kuti lakubon’ ukuba aliko igosa lendlu yamayeza langena lasela amayeza abangele ukububa kwalo. Kuyiwe kubizwa igqira alanceda nto. Ute lomfo ekuqaukeni kwake unosizi nge senzo esibi asenzileyo.

Ukubulala okumanyumnyezi.—Kwilizwe lapesheya ekutiwa ukubizwa kwalo yi Kentucky kwisiseko ekutiwa ukubizwa kwaso yi Knox e America bekuko umlimi ogama lingu Poe enomfazi wake nabantwana abahlanu nama nonokazi amabini indwendwe zabo, indlu yabo inesitutyana esincinane kweka Worm, nomkake, nenkwenkwana eminya- ka ilishumi ubudala bayo. Olusapo Iuka Worm Iwalungena- similo silungileyo ate ke ngoko u Poe walwalela olwake usapo ukuhambelana nalo. Ivakele ke lonto imqumbise kakulu u Worm nomkake bacebisana ukuba balubade olu Iuka Poe lonke lupela. Balinda ituba lokungabiko kwake, kwati akubon’ukuba akako, waya u Worm nomkake endlwini ka Poe ebusuku. Ulandele unyana ka Worm bakunduluka nomfazi wake wababona ukungena kwabo kulendlu ka Poe lulele usapo Iwake nendwendwe ezo. Ubanqumle imiqala ngabanye, ngesitshetshe sendevu, waye umkake ezifunqula izidumbu zabo ezibeka pantsi emgangatweni wekambile, wabeka impahla zekoyi ezimbini pezu kwabo. \_Emva koko bafake isikuni kwezo mpahla bezifumbe pezu kwezidumbu nasendlwini. Lute usana kanti alubonwa Iwafa nalo kuku’raxwa ngumsi nangumlilo. Lwafa lonke ololusapo ngabusuku bunye ngenzondo ka Worm nomkake.

Ubusela.—Kulusizi olukulu ukubona emapepeni ukuba luvukile ubiwo Iwempahla. Isand’ukugweba isela Imantyi yase Qonce eleba e Zeleni igusha yomntu ontsundu. Itete amazwi alusizi pambi kwokugweba yati akuko sizatu sikubangele ukuba uyibe legusha kuba unokutya okwa- neleyo. Yatsho yati, kuzo ezintsuku ibi sand’ ukuncoma abantu abantsundu ngoku ngebi kwabo, wayonakalisa inteto entle kunene lombanjwa ngobusela bake, engenisa ngabo igama elibi kulo lonke uhlanga oluntsundu. Ugwe- tyelwe umnyaka etolongweni esebenza nzima.

Kwakona ubuye wanikwa inyanga ngokuba izitungu zehabile e Mdikido (Fort Jackson) zika Mr. Butt. Kutiwe uya kugqiba umnyaka kuqala, uti wakupela angene kule nyanga.

Amadoda amahlanu antsundu agwetyelwe inyanga ezi ntandatu etolongweni esebenza nzima ngokuba inkabi ka Mr. Trollip wase Nyara (Bedford). Impahla yawo etengisiweyo ukubuyisa indleko zika Mr. Trollip ngalenkabi nangokufuna amagqweta, ibe ngamahashe amatatu, imazi ezintandatu zenkomo, ibokwe ezima shumi mabini.

Imbali embi kunene ibaliswa kwa Dalwe, ngokunyamezela intlungu kwabantu abantsundu.—Iti kwakuko mfo utile owenzakala entloko laqekeka itambo lokakayi. Ute emnyamekele kakulu umfazi wake ngokumana eluhlamba oluduma imihla yonke ngosiba, emana epungula ububovu kulo kude kwazi Cawa ezintatu esenje njalo. Kanti engazi nje yena lento ayikupayo eludumeni lemihla ngemihla bubucopo. Liti ke igqira ngelesapilile lomfo ukuba bebungakutshwanga kangaka ubucopo bake.

Ubudenge bama Swazi.—Kuhlalele ukubako inkatazo kwelama Swazi. U Mbandini inkosi yawo ulelipantsi inxila epa wonke ubani oze kucela isiqwenga somhlaba nokuba ungolunge kangakananina, eyakuti eyifumene lomali ayicitele ebrandini. Siteta nje sekuko ifama ezima 40 abati abemi kwezo fama ukuwubiza lommandla bakuwo yi “ Klein Vrij Staat.” Ifama zase Transvaal zizuze imvumelo yokudlisa kwelozwe lama Swazi. Sel’eqalile ukuwakalazela ama Swazi ukuba ayaziba inkomo zawo. Inkosi ezinkulu ezingo Joubert no Smit zite ku Mbandini ziyakumnika ama £500 ngonyaka ukuba uyavuma ukuba pantsi kolaulo Iwase Transvaal. Elase Transvaal selite nokuba kungayipina nangenjani indlela bayakuwuzuza lomhlaba. Umhlaba lowo utyebile ngezinto ezinqabileyo ezimbiwa kuwo, uyacuma ngezilimo. Ayatshabalala yi brandy ama Swazi kuba akuko kwalelwa kwayo. Elolifa lomhlaba liza kuba lelama Bulu.